**Ministru kabineta rīkojuma projekta “Par valsts nekustamā īpašuma Randēnu ielā 8, Aizkrauklē, Aizkraukles novadā, nodošanu Aizkraukles novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Projekta mērķis ir atļaut Iekšlietu ministrijai nodot bez atlīdzības Aizkraukles novada pašvaldības īpašumā valsts nekustamo īpašumu Randēnu ielā 8, Aizkrauklē, Aizkraukles novadā, lai to izmantotu pašvaldības autonomo funkciju īstenošanai. Projekts stāsies spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42. panta pirmā daļa un 43. pants, likuma “Par pašvaldībām” 15. panta pirmās daļas 7. punkts. Aizkraukles novada domes 2020. gada 26. novembra lēmums Nr. 340 “Par nekustamā īpašuma – Randēnu ielā 8, Aizkrauklē, pārņemšanu” (protokols Nr. 30., 12. p.). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Nodrošinājuma valsts aģentūra 2020. gada 16. oktobrī vēstulē Nr. 1.2.8.-01/5697 “Par nekustamā īpašuma pārņemšanu” piedāvāja Aizkraukles novada pašvaldībai pārņemt valsts nekustamo īpašumu (nekustamā īpašuma kadastra Nr. 3201 001 0237) – zemes vienību (zemes vienības kadastra apzīmējums 3201 001 0237) 2912 m² platībā un būvi – nedzīvojamo ēku (būves kadastra apzīmējums 3201 001 0237 001) ar kopējo platību 216,1 m2 (galvenais lietošanas veids 1220 – biroju ēkas) – Randēnu ielā 8, Aizkrauklē, Aizkraukles novadā (turpmāk – nekustamais īpašums). Nekustamais īpašums saglabāts valsts īpašumā un nodots Iekšlietu ministrijas valdījumā, pamatojoties uz Ministru kabineta 2004.gada 9. jūnija rīkojumu Nr. 421 “Par nekustamā īpašuma Aizkrauklē, Randēnu ielā 8, saglabāšanu valsts īpašumā”. Nekustamais īpašums nav nepieciešams Iekšlietu ministrijas padotībā esošo iestāžu funkciju nodrošināšanai, tādēļ tā turpmākā saglabāšana Iekšlietu ministrijas valdījumā nav lietderīga. Īpašuma tiesības uz nekustamo īpašumu ir nostiprinātas Aizkraukles pilsētas zemesgrāmatas nodalījumā Nr. 100000150224 Latvijas valstij Latvijas Republikas Iekšlietu ministrijas personā. Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVK IS) nekustamā īpašuma kadastrālā vērtība uz 2021. gada 1. janvāri ir 23 910 *euro*; zemes vienībai – 7 306 *euro*; būvei – 16 604 *euro*. Nekustamā īpašuma objekta ekspluatācija uzsākta 1974. gadā.  Zemes vienībai noteiktais lietošanas mērķis: 0906 – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.  Nekustamajam īpašumam zemesgrāmatas nodalījuma III daļas 1. iedaļā atzīmes veidā ir ierakstīts apgrūtinājums – ceļu servitūts. Saskaņā ar NĪVK IS datiem par nekustamo īpašumu zemes vienībai ir noteikts apgrūtinājums – ceļa servitūta teritorija – 0, 011 ha platībā. Nekustamais īpašums nav iznomāts. 2020. gada 26. novembrī pieņemts Aizkraukles novada pašvaldības domes sēdes lēmums Nr. 340 (sēdes protokols Nr. 30., 12. p.) pārņemt bez atlīdzības Aizkraukles novada pašvaldības īpašumā nekustamo īpašumu Randēnu ielā 8, Aizkrauklē, Aizkraukles novadā. Nekustamais īpašums nepieciešams Aizkraukles novada domes autonomo funkciju īstenošanai saskaņā ar likuma “Par pašvaldībām” 15. panta pirmās daļas 7. punktu – nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.). Izvērtējot nekustamā īpašuma atrašanās vietu un tehnisko stāvokli, tas ir nepieciešams Aizkraukles novada pašvaldības funkciju nodrošināšanai, ierīkojot tajā sociālo māju. Saskaņā ar Civillikuma 857. panta pirmo daļu blakus lieta iegūst piederuma raksturu, ja viņas uzdevums ir kalpot galvenai un viņa ir pastāvīgi ar to saistīta un atbilst šim uzdevumam ar savām dabiskām īpašībām. Savukārt, Civillikuma 853. pants nosaka, ka visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais, līdz ar to projekts paredz valsts nekustamo īpašumu atsavināt kopā ar nekustamā īpašuma piederumiem (blakus lietām). Saskaņā ar Civillikuma 853. pantu kopā ar nekustamo īpašumu tiks atsavināts arī tā piederums (blakus lieta) – gaisa kondicionieris Regal D-18, kas ir nesaraujami saistīts ar minēto valsts nekustamo īpašumu. Saskaņā ar Publiskas personas mantas atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.  Saskaņā ar iepriekš minēto ir sagatavots projekts, kas paredz Iekšlietu ministrijai nodot bez atlīdzības Aizkraukles novada pašvaldības īpašumā nekustamo īpašumu. Projekts paredz Aizkraukles novada pašvaldībai pienākumu:1. nekustamo īpašumu bez atlīdzības nodot valstij, ja tas vairs netiek izmantots pašvaldības autonomo funkciju īstenošanai;
2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Aizkraukles novada pašvaldība nodrošina projektā minēto pašvaldības autonomo funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
 |
| 3. | Projekta izstrādē iesaistītās institūcijas un publiskas personas kapitālsabiedrības |  Iekšlietu ministrija un Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Aizkraukles novada pašvaldība un tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu |  Projekta tiesiskais regulējums neietekmē tautsaimniecību, valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums |  Projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums |  Rīkojuma projekta tiesiskais regulējums atbilstības izmaksas nerada. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 985 | 0 | 1 985 | 0 | 1 985 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 985 | 0 | 1 985 | 0 | 1 985 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 985 | 0 | 1 985 | -1 985 | 1 985 | -1 985 | -1 985 |
| 2.1. valsts pamatbudžets | 1 985 | 0 | 1 985 | -1 985 | 1 985 | -1 985 | -1 985 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 1 985 | 0 | 1 985 | 1 985 |
| 3.1. valsts pamatbudžets | 0 | 0 | 0 | 1 985 | 0 | 1 985 | 1 985 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 1 985 | X | 1 985 | 1 985 |
| 5.1. valsts pamatbudžets | 0 | 1 985 | 1 985 | 1 985 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nekustamā īpašuma uzturēšanai saskaņā ar likumu “Par valsts budžetu 2021. gadam” Nodrošinājuma valsts aģentūrai budžeta apakšprogrammā 40.02.00 “Nekustamais īpašums un centralizētais iepirkums” plānoti izdevumi 1 985 *euro* apmērā, tai skaitā par atkritumu savākšanu un izvešanu 80 *euro*, ūdensapgādi un kanalizāciju 37 *euro*, par elektroenerģiju 389 *euro*, par dabasgāzes piegādi 1 336 *euro,* par deratizāciju, dezinsekciju un dezinfekciju 17 *euro*, par nekustamā īpašuma nodokli 110 *euro* un īpašuma apdrošināšanu 16 *euro* apmērā. Finanšu līdzekļu ekonomija no izdevumiem par nekustamā īpašuma uzturēšanu pēc tā nodošanas tiks izlietota citu nekustamo īpašumu apsaimniekošanai nepieciešamo izdevumu segšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija |  Projekta īstenošanai papildu finanšu līdzekļi nav nepieciešami.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Tā kā projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc izsludināšanas Valsts sekretāru sanāksmē būs publiski pieejams Ministru kabineta tīmekļvietnes sadaļā – Tiesību aktu projekti. |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija |  Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Iekšlietu ministrija, Nodrošinājuma valsts aģentūra un Aizkraukles novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Aizkraukles novada pašvaldība veiks visas ar nekustamā īpašuma ierakstīšanu zemesgrāmatā saistītas darbības, un visus izdevumus segs no sava budžeta līdzekļiem. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

Šoldre 67829062

zanna.soldre@agentura.iem.gov.lv

Avotiņš 67219136

gatis.avotins@agentura.iem.gov.lv